Lára V. Júlíusdóttir, lögmaður og sérfræðingur í vinnurétti, segir að ríkinu beri að fara að lögum um réttarstöðu starfsmanna við aðilaskipti fyrirtækja og tryggja þannig réttindi og störf rúmlega 130 starfsmanna hjúkrunarheimila í Fjarðabyggð og Vestmannaeyjum.
Framkvæmdastjóri hjúkrunarheimila í Fjarðabyggð segir að starfsfólk sé í algjörri óvissu með kjör sín við yfirfærslu frá sveitarfélögum til ríkisins. Mögulega gæti kostnaður við uppsafnað orlof og uppsagnarfrest starfsfólks lent á sveitarfélaginu sem nú þegar greiði með rekstrinum.
Lára V. Júlíusdóttir, lögmaður og sérfræðingur í vinnurétti segir rétt að það verði að segja upp ráðningarsamningi þegar nýr aðili taki við rekstrinum alveg frá grunni.
en framhjá þessu er mjög einfalt og auðvelt að fara með lögum um réttarstöðu starfsmanna við aðilaskipta að fyrirtækjum sem eiga að tryggja réttindi fólks ef að nýr rekstraraðili er að taka við einingum með þessum hætti.
Heilbrigðisráðuneytið hefur sagt að lög um aðilaskipti eigi einungis við um fyrirtæki. Lögin gildi hvorki um breytingar á skipulagi stjórnvalds eða tilfærslu á verkefnum milli stjórnvalda.
Í lögunum segir að fyrirtæki sé einstaklingur, félag, opinberir aðilar og aðrir þeir sem stunda atvinnurekstur án tillits til þess hvort slíkt er gert í hagnaðarskyni.
Og það segir í lögunum sko að fyrirtæki sé einstaklingur, félag, opinberir aðilar og aðrir sem stunda atvinnurekstur án tillits til þess hvort að slíkt sé gert í hagnaðarskyni. Ég get ekki annað séð en þessar rekstrareiningar sem eru hjúkrunarheimili sem eru að fara úr rekstri sveitarfélags yfir í rekstur á vegum ríksins, að þessi rekstur eigi mjög vel heima þessari skilgreiningu á fyrirtæki sem er þarna í annarri grein, 1.stu málsgrein þriðja töluliðar þessara ágætu laga.
Þannig þú telur að ríkið gæti notað þessi lög um aðilaskipti til að koma í veg fyrir að þessu fólki sé sagt upp?
Ekki bara gæti notað þessi lög heldur beri að fara eftir þessum lögum. Ég sé ekki hvernig ríkið geti haldið því fram að þessi lög eigi ekki við. Ef þau eru að taka við rekstri þessarar rekstrareiningar. Ef þau eru hins vegar að leggja niður þessi heimili þá horfir málið allt öðruvísi við ef það stendur til að reka þessi heimil áfram undir formerkjum ríkisns get ég ekki annað séð en það þurfi að fara eftir þessum ákvæðum.
Sérfræðingur í vinnurétti segir að ríkinu beri að tryggja réttindi um 130 starfsmanna hjúkrunarheimila í Vestmannaeyjum og Fjarðabyggð samkvæmt lögum um aðilaskipti á fyrirtækjum. Sveitarfélögin hafa mótmælt því að þurfa að segja þeim upp.